Univerzita J. Selyeho

Univerzita J. Selyeho (maď. Selye János Egyetem) so sídlom v Komárne je verejná vysoká škola univerzitného typu. Vyučuje v maďarčine, čím je jedinou vysokou školou na Slovensku, ktorá používa jazyk menšín. Univerzita J. Selyeho bola zriadená zákonom č. 465/2003 Z. z. z 23. októbra 2003 s účinnosťou od 1. januára 2004. Bola pomenovaná podľa kanadského endokrinológa maďarského pôvodu Hansa (Jánosa) Selyeho. Univerzita J. Selyeho v Komárne (UJS) je modernou výchovno-vzdelávacou a vedeckou inštitúciou. Vyučovanie sa začalo v akademickom roku 2004/05; z čoho vyplýva, že je najmladšou verejnou vysokou školou na Slovensku. V prvých rokoch existencie na univerzite študovalo v približne 2 500 študentov vo všetkých troch stupňoch, v dennej aj externej forme štúdia na 3 fakultách, ktoré ponúkajú štúdium v akreditovaných študijných programoch, v komplexnom systéme bakalárskeho, magisterského a doktorandského štúdia. Kreditový systém je kompatibilný s Európskym systémom prenosu kreditov ECTS, čo umožňuje obojstrannú mobilitu študentov s univerzitami krajín EÚ. Počet študentov má klesajúci trend, v roku 2018 na univerzite študovalo 1 795 študentov, z toho 1 259 na bakalárskom stupni. Podľa výročnej správy vedenia univerzity je tento trend klesajúceho záujmu spôsobený demografiou a nie nízkou kvalitou štúdia. Od 1. februára 2025 je rektorom prof. RNDr. János Tóth, PhD. Rektori Od 1. februára 2009 doc. RNDr. János Tóth, PhD. Od 1. februára 2017 Dr. habil. PaedDr. György Juhász, PhD. Od 1. februára 2025 prof. RNDr. János Tóth, PhD. Fakulty Univerzita J. Selyeho má tri fakulty: Fakulta ekonómie a informatiky Pedagogická fakulta Reformovaná teologická fakulta Referencie Iné projekty Commons ponúka multimediálne súbory na tému Univerzita J. Selyeho Externé odkazy Oficiálna stránka univerzity